《赠边县尹》
宋代·何梦桂

君家久富五经储，更有儿孙读祖书。
事究麟经明亥豕，理穷羲易得筌鱼。
枳业不是栖鸾处，花县来观展骥初。
北道主人今有托，化山应得老骑驴。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。